ფემტო...
ფემტო... (ინგლ. femto- < დან. femten — „თხუთმეტი“; აღნიშვნა: ფ, f) — ფიზიკური სიდიდის ერთეულის სახელწოდების თავსართი ერთეულთა საერთაშორისო სისტემაში. გამოიყენება მეტრიულ და სხვა გაზომვის ერთეულებთან ერთად. აღნიშნავს ამოსავალი ერთეულის 10−15 ნაწილს. წარმოიშვა დანიური სიტყვა femten-სგან, რომელიც ნიშნავს თხუთმეტს. 1964 წელს ზომა-წონის მეთორმეტე გენერალურ კონფერენციაზე ოფიციალურად იქნა მიღებული ჯერადი ერთეულის თავსართად.